Flere biler blev natten til onsdag udsat for hærværk i Aalborg. Smadrede ruder og løsnede håndbremsere betød, at bilerne trillede ned ad flere bakker i byen.

Flere biler blev i nat udsat for hærværk i Aalborg. To biler i Frydendalkvarteret og to biler ved Beatesmindevej fik smadret sideruderne og blev derefter sat i frigear. Det gjorde, at bilerne trillede ned ad bakkerne i de to områder, og derefter ramte flere biler på deres vej. - Vi har ingen spor, så vi vil gerne have henvendelser, hvis nogen har registreret noget, siger Jens Brøndum fra Nordjyllands Politi.